Midt- og Vestjyllands Politi oplyser, at en mand er omkommet efter en voldsom trafikulykke på Åsvej syd for Thisted. Ulykken skete fredag formiddag, da manden kom kørende i sin personbil og af uvisse årsager trak over i den modsatte kørebane. Her kørte han frontalt sammen med en lastbil, der kom i den anden retning. De første meldinger lød på, at manden var i meget kritisk tilstand. Klokken 14 lyder beskeden, at manden nu er afgået ved døden. Det drejer sig ifølge politiets indsatsleder, Claus Ejlersen, om en 25-årig mand fra lokalområdet. De pårørende er underrettet. I forbindelse med ulykken var Åsvej i en periode på et par timer spærret, mens beredskabet arbejdede på at rydde op. Lastbilchaufføren kom ikke noget til ved sammenstødet.

Referat:
En personbil og en lastbil er kørt sammen syd for Simons Bakke ved Thisted.